**ИНФОРМАТИВНИ ЛИСТ**

**ДА ЛИ СТЕ МЛАДА ОСОБА СА ИНВАЛИДИТЕТОМ КОЈА ТРАЖИ ПОСАО?**

Постоје бесплатне услуге које могу да вам помогну када завршите школовање, обуку или више образовање и треба да почнете да радите. Те услуге укључују:

**Disability Employment Services (DES)**

Disability Employment Services (Службе за запошљавање особа са инвалидитетом) помажу младим особама са инвалидитетом, повредом или здравственим стањем, које испуњавају услове, да нађу и задрже посао.

**Community Development Programme**

Community Development Programme – CDP (Програм за развој заједнице) може да вам помогне ако живите у удаљеном делу Аустралије и тражите посао.

**Transition to Work (TTW)**

Ако имате 15 до 21 године старости, можда можете да добијете помоћ преко програма Transition to Work – TTW (Прелаз на посао). TTW може да вам помогне да се припремите за посао кроз обуку о понашању и очекивањима на радном месту, као и да стекнете радне вештине и вештине потребне за учење.

**Vocational, Training & Employment Centres (VTECs)**

Ако сте млада особа домородачког порекла са инвалидитетом и тражите посао, Vocational, Training & Employment Centres – VTECs (Центри за позивно образовање, обуку и запошљавање) могу да вам помогну.

**Apprenticeships and Traineeships**

Можда сте заинтересовани за учење у привреди (apprenticeship) или практичну обуку (traineeship) да стекнете квалификације за посао и да нађете посао.

За више информација о овим услугама, погледајте вебсајт www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.